Bodø domkyrkje - Wikipedia

# Bodø domkyrkje

### Frå Wikipedia – det frie oppslagsverket

Bodø domkyrkje
(vinteren 2004)
Generelt
Innvigd: | 1956
Sokn: | Bodø domsokn
Arkitektur
Periode: | funksjonalisme
Arkitekt: | Gudolf Blakstad og Herman Munthe-Kaas
Materiale: | betong
Tårn: | frittståande klokketårn, 36 meter
Kyrkjerommet
Døypefont: | marmor, 1956
Plassar: | 890
Diverse: | freda i 2002. Glasmåleri av Aage Storstein og Borgar Hauglid
Bodø domkyrkje på Commons

Bodø domkyrkje er hovedkyrkja i Sør-Hålogaland bispedømme og den største kyrkja i Bodø. Ho vart teikna av Gudolf Blakstad og Herman Munthe-Kaas og stod ferdig i 1956. Ho vart freda i 2002.

## [endre] Bygningen

Altar
Kyrkja under ein konsert med Halvdan Sivertsen
Galleri
Inngang til kapell
Klokketårnet

Kyrkja er bygd i betong og har ein basilikaform. Ho har eit frittståande klokketårn som er 36 meter høgt og som rømmer tre klokker. Disse har inskripsjonar frå Mark. 10:14, Matt. 11:28 og Matt: 25:34. Kyrkja har ein ytre skulptur som førestiller Petter Dass , lagd av Kristoffer Leirdal.

I to tilbygg til kyrkja er det forsamlingssalar og ein kombinert kontor- og boligfløy. Dei tre delane er sett i rett vinkel på kvarandre og vert lågare med aukande avstand frå dei sentrale delane av kyrkja.

## [endre] Interiør og utsmykking

Kyrkja er ei langkyrkje, men også ei av dei første arbeidskyrkjene. Ho har eit midtskip med kvelv og to sideskip på kvar side.

Ved koret er eit korgitter av betong med ei skulpturgruppe som framstillet Jesus på krossen, Maria og Johannes som er lagd av Kristoffer Leirdal og Tone Thiis Schjetne. Over altaret i austveggen er der eit 12 meter høgt glasmåleri. Det er utforma av Åge Storstein og utført av Borgar Hauglid. Galleribrystningen er dekorert i gull, raudt og blått. Kyrkja har 12 stolar i gyllenlær og 10 ryer lagde av Sigrun Berg.

## [endre] Klokketårnet

Kyrkja har eit frittståande klokketårn på 36 meter med eit minnesmerke over Bodøs falne under andre verdskrigen: «Til de fra Bodø som gav sitt liv for Norge under krig og okkupasjon 1940 – 1945. Ingen nevnt, ingen glemt»

## [endre] Historie

Interiør

Etter at gammelkyrkja som resten av Bodø sentrum vart bomba 27. mai 1940 planla NS-styresmaktene eit partihus på tomta. Etter freden vart det halde ein arkitektkonkurranse om ny kyrkje. Denne vart vunnen av arkitektane Gudolf Blakstad og Herman Munthe-Kaas med utkastet "Kathedral". Grunnsteinen vart lagt ned i 1954 og kyrkja vart vigsla av biskop Wollert Krohn-Hansen i 1956.

## [endre] Litteratur

Kristoffersen, Sigrid Fløttum: Bodø domkirke - et monumentalbygg fra gjenreisingstiden. Hovudfagsoppgave i kunsthistorie, Universitetet i Bergen 1990.

## [endre] På verdsveven

- Kyrkja i Bodø
- Bodø Domkyrkje
- Arkitekturguide Nordnorge og Svalbard

Henta frå «http://nn.wikipedia.org../../../b/o/d/Bod%C3%B8_domkyrkje.html»

Kategoriar: Kyrkjer i Nordland | Bodø

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Suomi